Eŭropa Centro por Modernaj Lingvoj

La **Eŭropa Centro por Modernaj Lingvoj** ( ***ECML***,  ***CELV***,  ***EFSZ***) de la Konsilio de Eŭropo estis fondita en Graz en 1994. Siaj du laborlingvoj estas la angla kaj la franca.

La misio de ECML estas instigi plejbonecon kaj novigadon en lingva edukado kaj subteni siajn membroŝtatojn en efektivigo de efikaj lingvaedukaj politikoj. Por atingi tion, la Centro kunlaboras kun naciaj politikofaristoj kaj lingvaj fakuloj por desegni novigajn, esplorbazitajn solvojn al nunaj defioj en la kampo.

## Priskribo 
Ĝi estis establita la 8-an de aprilo 1994 kiel "Pligrandigita Sub-Interkonsento" de la Konsilio de Eŭropo.  La Sub-Interkonsento estas "pligrandigita", kio signifas, ke landoj, kiuj ne estas membroj de la Konsilio de Eŭropo, ankaŭ povas aliĝi al ECML. ECML estas parto de la Ministerio pri Edukado, kiu estas parto de la Ĝenerala Direkcio pri Demokratio.  Rezolucio (94) 10  establis ECML por pilota fazo ĝis decembro 1997. Ĝi plue antaŭvidis, ke ekstera taksada teamo taksus la agadon de ECML dum ĉi tiu periodo. Surbaze de la pozitivaj rekomendoj de ĉi tiu taksado, la Komitato de Ministroj de la Konsilio de Eŭropo adoptis Rezolucion (98) 11  en julio 1998 por igi ĝin permanenta institucio. Ĉi tiu rezolucio difinas la celojn kaj objektivojn de ECML, difinas ĝiajn strukturojn kaj priskribas la konsiston kaj taskojn de ĉiu organo.

La ECML estas parto de la Eŭropa Kultura Konvencio, adoptita la 19-an de decembro 1954 en Parizo (Francio).  Ĉi tiu Konvencio celas "disvolvi reciprokan komprenon inter la popoloj de Eŭropo kaj reciprokan aprezon de ilia kultura diverseco, protekti la eŭropan kulturon, antaŭenigi naciajn kontribuojn al la komuna kultura heredaĵo de Eŭropo, respektante la samajn fundamentajn valorojn per kuraĝigo aparte de la studado de la lingvoj, historio kaj civilizo de la Kontraktantaj Partioj." 

Laŭ iniciato de la Konsilio de Eŭropo, la Eŭropa Tago de Lingvoj estas celebrata ĉiujare ekde 2001 la 26-an de septembro – en kunlaboro kun la Eŭropa Komisiono.  La ECML kunordigas ĉi tiun tagon en proksima kunlaboro kun la naciaj relajsoj en la 46 membroŝtatoj de la Konsilio de Eŭropo. 

## Ankrado en la gastiganta lando Aŭstrio 
Por subteni la ECML, la gastiganta lando Aŭstrio fondis la Eŭropan Centron por Modernaj Lingvoj en Aŭstrio,  kiu funkcias ĉe la interfaco inter la Konsilio de Eŭropo kaj la aŭstraj aŭtoritatoj (la Federacia Registaro, reprezentita de la Ministerio pri Edukado, la provinco Stirio kaj la urbo Graz). Ĉi tio celas faciligi la disvolviĝon de ampleksaj retoj kaj sinergioj kun partneroj je la loka, regiona kaj nacia niveloj. La nacia kontaktpunkto de ECML en Aŭstrio estas la Aŭstra Centro pri Lingva Kompetenteco (ÖSZ). Ĝia misio estas, interalie, certigi la disvastigon kaj integriĝon de ECML en lernejojn kaj akademian praktikon.

## Membroŝtatoj 
Aktuale en 2024 membroŝtatoj estas la jenaj: 

Notu ke Italio kaj Portugalio (ankoraŭ) ne estas membroj, sed ja Norvegio, Svislando, ĉiuj ŝtatoj de la eks-Jugoslavio kaj Armenio.

### Speciala interkonsento kun Kanado 
La ECML ankaŭ havas specialan interkonsenton kun Kanado, per kiu la Instituto por Oficialaj Lingvoj kaj Dulingvismo (ILOB-OLBI) ĉe la Universitato de Otavo funkcias kiel la nacia kontaktpunkto. 

### Kunlaboro kun la Graz-a Lingva Reto 
La Graz Lingva Reto () estis fondita en 2007 laŭ iniciato de la Aŭstra Asocio de la ECML.  Ĝi kunigas ĉefajn regionajn kaj lokajn organizaĵojn en la kampoj de edukado kaj kulturo por antaŭenigi plurlingvecon kaj lingvan diversecon per komunaj iniciatoj, kiel ekzemple la ĉiujara Graz Lingva Festivalo (). 

## Referencoj 
## Vidu ankaŭ 
* Komuna Eŭropa Referenckadro por Lingvoj
* Eŭropa Ĉarto pri la Regionaj kaj Minoritataj Lingvoj
* Kadra konvencio por la protekto de naciaj malplimultoj
* Lingvoj de Eŭropo
* Lingvoj de la Eŭropa Unio
* Lingvaj rajtoj
* Universala Deklaracio pri Lingvaj Rajtoj

## Eksteraj ligiloj 
* 

Kategorio:Konsilio de Eŭropo
Kategorio:Lingvoj
Kategorio:Eŭropo
Kategorio:Graz